Лили Бганба “Ахьӡ-Аҧша” аорден II аҩаӡара ланашьоуп
Аҟәа. Лаҵарамза 10. Аҧсныпресс. Аҧсны Ахада Рауль Ҳаџьымба Лили Бганба “Ахьӡ-Аҧша” аорден II аҩаӡара ланашьара азы Аусҧҟа инапы аҵаиҩит. Абри атәы аанацҳауеит Аҳәынҭқарра Ахада иофициалтә саит.
Аусҧҟа атекст аҿы иаҳәоит:
"Аҧсны Аҳәынҭқарра афинанстә система арҕәҕәареи аҿиареи рыҟны акрызҵазкуа лылшамҭазы, шықәсырацәалатәи лыҵшәабзиалатәи лусуразы, иҳараку лзанааҭтәзыҟаҵаразы Бганба Лили Дугуж-иҧҳа «Ахьӡ-аҧша» аорден II аҩаӡара ланашьазааит”.